***VZN vyvesený na úradnej tabuli v obci Varhaňovce dňa: 15. 11. 2011***

***VZN nadobúda účinnosť dňa: 01. 01. 2012***

***Obecné zastupiteľstvo vo Varhaňovciach. na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady v znení neskorších predpisov v y d á v a  pre územie obce Varhaňovce toto***

### **V Š E O B E C N E Z Á V Ä Z N É N A R I A D E N I E**

č. 5/ 2011

***o miestnych daniach***

***a o miestnom poplatku za komunálne odpady a drobné stavebné odpady***

**na území obce VARHAŇOVCE**

I. č a s ť

#### ÚVODNÉ USTANOVENIA

**§ 1**

(1) Toto všeobecne záväzné nariadenie (ďalej len „VZN“) upravuje podrobne podmienky ukladania miestnych daní a miestneho poplatku za komunálne odpady a  drobné stavebné odpady (ďalej len „miestne dane a miestny poplatok“) na území obce Varhaňovce

(2) Obec Varhaňovce na svojom území ukladá tieto miestne dane:

a/ daň z nehnuteľností

b/ daň za psa

c/ daň za užívanie verejného priestranstva

d/ daň za ubytovanie

e/ daň za predajné automaty

f/ daň za nevýherné hracie prístroje

(3) Obec Varhaňovce na svojom území ukladá miestny poplatok za komunálne odpady a  drobné stavebné odpady.

(4) Zdaňovacím obdobím miestnych daní a to dane z nehnuteľností, dane za psa, dane za predajné automaty, dane za nevýherné hracie prístroje je kalendárny rok.

1. č a s ť
2. Miestne dane

**Daň z nehnuteľností**

**§ 2**

###### Daň z nehnuteľností zahŕňa

a/ daň z pozemkov,

b/ daň zo stavieb,

c/ daň z bytov a z nebytových priestorov v bytovom dome (ďalej len „daň z bytov“).

**§ 3**

#### **Daň z pozemkov**

(1) Daňovníkom dane z pozemkov sú tí, ktorí sú uvedení v ustanovení § 5 zák. č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady (ďalej len „zákon o miestnych daniach“).

(2) Predmetom dane z pozemkov sú pozemky na území obce Varhaňovce v členení podľa § 6 ods. 1 až 6 zákona o miestnych daniach.

(3) Spôsob výpočtu základu dane z pozemkov je uvedený v ustanovení § 7 zákona o miestnych daniach. Výpočet sa musí prevádzať vždy k l. januáru zdaňovacieho obdobia. Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.

(4) Všeobecná ročná sadzba dane z pozemkov je pre jednotlivé druhy pozemkov nasledovná

a/ orná pôda, chmeľnice, vinice, ovocné sady 0,5 % zo základu dane,

b/ trvalé trávne porasty 0,5 % zo základu dane,

c/ záhrady 0,25 % zo základu dane,

d/ lesné pozemky, na ktorých sú hospodárske lesy 0,3% zo základu dane,

e/ rybníky s chovom rýb a ostatné hospodárske

využívané vodné plochy 0,25% zo základu dane,

f/ zastavané plochy a nádvoria 0,25 % zo základu dane,

g/ stavebné pozemky 0,3% zo základu dane,

h/ ostatné plochy okrem stavebných pozemkov 0,5% zo základu dane.

(5) V časti obce Varhaňovce je hodnota pozemkov pre doleuvedené druhy pozemkov nasledovná

a/ Orná pôda........................................................................ --- 0,22,- Eur

b/ Trvale trávne porasty .......................................................---0,0547,- Eur

c/ Stavebné pozemky ...................................................... ---18,58,- Eur

d/ Záhrady........................... ............................................. ---1,85,- Eur

e/ Zastavané plochy a nádvoria ........................................ ---1,85,-Eur

f/ Ostatné plochy s výnimkou stavebných pozemkov ....... ---1,85,-Eur

**§ 4**

**Daň zo stavieb**

(1) Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach.

(2) Predmetom dane zo stavieb sú stavby na území obce Varhaňovce, ktoré majú jedno alebo viac nadzemných alebo podzemnýchpodlaží alebo ich časti spojené so zemou pevným základom, na ktoré bolo vydané kolaudačné rozhodnutie a ak sa takéto rozhodnutie nevydalo, tie stavby alebo ich časti, ktoré sa skutočne užívajú. Ak bolo na stavbu vydané kolaudačné rozhodnutie, na daňovú povinnosť nemá vplyv skutočnosť, že sa stavba prestala užívať.

(3) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby.

(4) Ročná sadzba dane zo stavieb je 0,04 Eurza každý aj začatý m2 zastavanej plochy.

(5) V časti obce Varhaňovce je sadzba dane zo stavieb nasledovná

a/ stavby na bývanie a ostatné stavby tvoriace príslušenstvo hlavnej stavby 0,04 Eur

b/ stavby na pôdohospodársku produkciu, skleníky, stavby využívané na

skladovanie vlastnej pôdohospodárskej produkcie, stavby pre vodné

hospodárstvo okrem stavieb na skladovanie inej ako vlastnej

pôdohospodárskej produkcie a stavieb na administratívu 0,06 Eur

c/ stavby rekreačných a záhradkárskych chát a domčekov na individuálnu rekreáciu 0,04 Eur

d/ samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov 0,04 Eur

e/ priemyselné stavby a stavby slúžiace energetike, stavby slúžiace stavebníctvu okrem

stavieb na skladovanie a administratívu 0,33 Eur

f/ stavby na ostatnú podnikateľskú a zárobkovú činnosť, skladovanie a

administratívu 0,33,- Eur

g/ ostatné stavby 0,04,- Eur

s tým, že v tomto prípade sa nepoužije všeobecná ročná sadzba uvedené v odseku 4 tohto ustanovenia.

(6) Sadzba dane podľa odseku 4 písm. a/ a b/, resp. odseku 5 písm. a/, b/ tohto ustanovenia sa pri viacpodlažných stavbách zvyšuje o 0,04 Eur za každý aj začatý m2 zastavanej plochy za každé ďalšie nadzemné podlažie.

**§ 5**

#### **Daň z bytov**

(1) Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.

(2) Predmetom dane z bytov v bytovom dome na území obce Varhaňovce, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.

(3) Základom dane z bytov je výmera podlahovej plochy bytu alebo nebytového priestoru v m2.

(4) Ročná sadzba dane z bytov je 0,06,- Eur za každý aj začatý m2 zastavanej plochy bytu a nebytového priestoru.

**§ 6**

#### **Spoločné ustanovenia pre daň z nehnuteľností**

1) Podľa miestnych podmienok § 17 odst. 2 zák.SNR č. 528/2004 v obci Varhaňovce sa od dane z pozemkov oslobodzujú tieto pozemky:

a/ Farsky pozemok par. č. 3, 4, 5, 6, 7, 9, 10,

b/ Pozemok v okolí cirkvi par.č.1,

(2) Podľa miestnych podmienok v obci Varhaňovce sa od dane zo stavieb  oslobodzujú tieto stavby:

a/ Cirkev sup. č. 63

b/ Fara sup. č. 65

(3) Daňová povinnosť vzniká 1. januára zdaňovacieho obdobia nasledujúceho po zdaňovanom období , v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľnosti. Ak sa daňovník stane vlastníkom nehnuteľností 1. januára bežného zdaňovacieho obdobia, vzniká daňová povinnosť týmto dňom. Pre vyrubenie dane z nehnuteľností je rozhodujúci stav k l. januáru zdaňovacieho obdobia.

Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dní, v ktorom sa vydražiteľ stal vlastníkom nehnuteľnosti.

(4) Fyzická osoba alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti rozhodujúce pre vznik alebo zánik daňovej povinnosti k dani z nehnuteľností a každú zmenu týchto skutočností do 30 dní odo dňa, keď tieto skutočnosti alebo ich zmeny nastali.

(5) Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť, ak zákon o miestnych daniach neustanovuje inak a v ďalších zdaňovaných obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností.

Za zmeny skutočností rozhodujúcich na vyrubenie dane sa nepovažuje zmena sadzieb dane z nehnuteľností. Daňovník, ktorý nadobudne nehnuteľnosť vydražením v priebehu zdaňovacieho obdobia, je povinný podať priznanie do 15 dní odo dňa vzniku daňovej povinnosti.

Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods.4, § 9 ods. 3 a § 13 ods. 2), priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania.

(6) Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať.

(7) Daňovník, ak ide o fyzickú osobu, je povinný uviesť v priznaní aj meno,

priezvisko, titul, adresu trvalého pobytu, rodné číslo a ak ide o právnickú osobu alebo fyzickú osobu, ktorá je podnikateľom, je povinný uviesť aj obchodné meno alebo názov,

identifikačné číslo a sídlo alebo miesto podnikania. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu.

(14) Daň z pozemkov, daň zo stavieb a daň z bytov vyrubí správca dane každoročne do 15. mája bežného zdaňovacieho obdobia. Pri dohode spoluvlastníkov správca dane vyrubí

daň tomu spoluvlastníkovi, ktorý na základe ich dohody podal priznanie podľa § 19 ods. 2 zákona o miestnych daniach.

(15) Vyrubená daň z nehnuteľností je splatná do 15 dní odo dňa nadobudnutia právoplatnosti platobného výmeru.

**Daň za psa**

**§ 7**

# (1) Predmetom dane za psa je pes starší ako 6 mesiacov chovaný fyzickou osobou alebo právnickou osobou.

# Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom na sprevádzanie nevidomej osoby a pes, ktorého vlastní občan s ťažkým zdravotným postihnutím.

(2) Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.

(3) Základom dane je počet psov.

(4) Sadzba dane je 4,00 - Eur za jedného psa a kalendárny rok.

(5) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.

(6) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

Písomné oznámenie sa doručuje dvojmo na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum nadobudnutia, stanovište psa uvedením adresy

vlastníka, resp. držiteľa, druhy vykonaných veterinárnych očkovaní,

(7) Spôsoby preukazovania vzniku daňovej povinnosti: a/ Očkovacím Preukazom,

b/ Preukazom o pôvode

(8) Spôsoby preukazovania zániku daňovej povinnosti:

a/ čestný prehlásením

(9) Daň za psa obec po prvý krát vyrubí platobným výmerom. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.

(10) Spôsoby vyberania dane:

a/ V hotovosti do pokladne obecného úradu,

b/ Na účet určený správcom dane pri vyrubovaní

**Daň za užívanie verejného priestranstva**

**§ 8**

(1) Verejným priestranstvom na účely tohto VZN sú verejnosti prístupné pozemky vo vlastníctve obce Varhaňovce, ktorými sa rozumejú nasledovné miesta:

a/ hlavné (štátne) a všetky vedľajšie (miestne) cestné komunikácie v celej svojej dĺžke a v šírke od krajnice po krajnicu,

b/ vybudovaný chodník, príp. aj upravená plocha pre chodenie obyvateľov na celom území obce,

c/ námestie pred obecným úradom

d/ všetky neknihované parcely v intraviláne obce,

e/ miestne parky

.

(2) Vyhradenými priestormi verejného priestranstva na dočasné parkovanie motorového vozidla v obci Varhaňovce sú:

a/ všetky miestne komunikácie a všetky hlavné cesty ,

b/ námestie pred obecným úradom.

(3) Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva.

(4) Osobitným užívaním verejného priestranstva sa podľa tohto VZN rozumie

a/ umiestnenie zariadenia slúžiaceho na poskytovanie služieb,

b/ umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií,

c/ umiestnenie skládky

d/ trvalé parkovanie vozidla mimo stráženého parkoviska,

(5) Daňovníkom je fyzická osoba alebo právnická osoba, ktorá verejné priestranstvo užíva.

(6) Základom dane za užívanie verejného priestranstva je výmera užívaného verejného priestranstva v m2 alebo parkovacie miesto.

(7) Sadzbu dane za užívanie verejného priestranstva je 0,50,-Eur za každý aj začatý m2 osobitne užívaného verejného priestranstva a za každý aj začatý deň.

Za dočasné parkovanie motorového vozidla je sadzba 0,03, Eur za každú aj začatú hodinu a jedno parkovacie miesto.

(8) Daňová povinnosť vzniká začatím užívania verejného priestranstva a zaniká ukončením užívania verejného priestranstva.

Daňovník je povinný osobne alebo písomne podať oznámenie o začatí užívania verejného priestranstva Obecnému úradu vo Varhaňovciach a to pred začatím osobitného užívania verejného priestranstva, výnimočne v deň, v ktorom sa má realizovať užívanie verejného priestranstva.

Daňovník je tiež povinný ohlásiť do 3 dní každú skutočnosť, ktorá má alebo môže mať vplyv na výšku stanovenej, resp. zaplatenej dane. Daňovník je povinný oznámiť Obecnému úradu vo Varhaňovciach. skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.

(9) Miestnu daň obec vyrubí platobným výmerom a splatnosť sa stanovuje nasledovne:

a/ jednorázovo v hotovosti do pokladne obecného úradu,

b/ pri dobe užívania verejného priestranstva najviac 15 dní pri ohlasovaní vzniku poplatkovej povinností na Obecnom úrade vo Varhaňovciach

c/ pri dobe užívania verejného priestranstva dlhšie ako 15 dní a to týždennými alebo mesačnými splátkami, pričom termín a spôsob splátok určí poverený zamestnanec správcu miestnej dane na Obecnom úrade vo Varhaňovciach pri ohlásení vzniku daňovej povinnosti daňovníkom.

**Daň za ubytovanie**

**§ 9**

(1) Predmetom dane za ubytovanie je odplatné prechodné ubytovanie fyzickej osoby v zariadení poskytujúcom služby prechodného ubytovania.

(2) Daňovníkom je fyzická osoba, ktorá sa v zariadení odplatne prechodne ubytuje.

(3) Základom dane je počet prenocovaní.

(4) Sadzba dane je 0,40,- Eur na osobu a prenocovanie.

(5) Platiteľom dane je prevádzkovateľ zariadenia, ktorý odplatné prechodné ubytovanie poskytuje.

O vybratej dani vedie prevádzkovateľ evidenciu v "knihe ubytovaných". Daň za ubytovanie prevádzkovateľ vyberá pri nástupe daňovníka do zariadenia, v hotovosti  v Eurách.

O zaplatení dane prevádzkovateľ vypíše príjmový pokladničný doklad s predpísanými náležitosťami.

(6) Daň prevádzkovateľ odvádza obecnému úradu nasledovným spôsobom :

a/ Raz štvrťročne do pokladne OcÚ do 30dní od skončenia príslušného štvrťroka

b/ Raz štvrťročne na účet určený obcou do 30dní od skončenia príslušného štvrťroka

**Daň za predajné automaty**

**§ 10**

(1) Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“).

(2) Daňovníkom je fyzická osoba alebo právnická osoba, ktorá predajné automaty prevádzkuje.

(3) Základom dane je počet predajných automatov.

(4) Sadzba dane je 80,00,- Eur za jeden predajný automat a kalendárny rok.

(5) Daňová povinnosť vzniká dňom začatia prevádzkovania predajných automatov a zaniká dňom ukončenia ich prevádzkovania.

(6) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.

Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad vo Varhaňovciach. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu predajného automatu, miesto prevádzkovania, skupiny vydávaných tovarov automatom. Písomné oznámenie pri zániku daňovej povinnosti obsahuje – identifikačné údaje daňovníka, identifikáciu predajného automatu, miesto doterajšieho prevádzkovania.

(7) Daň obec vyberá nasledovným spôsobom :

a/ V hotovosti do pokladne OcÚ ,

b/ Na účet určený obcou pri podaní oznámenia o vzniku daňovej povinnosti

(8) Na účely výberu dane prevádzkovateľ je povinný viesť nasledovnú preukaznú evidenciu ohľadne každého predajného automatu osobitne:

a/ výrobné číslo predajného automatu

b/ skupiny tovarov predajného automatu.

**Daň za nevýherné hracie prístroje**

**§ 11**

(1) Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).

(2) Nevýherné hracie prístroje sú:

a) elektronické prístroje na počítačové hry,

b) mechanické prístroje, elektronické prístroje, automaty a iné zariadenia na zábavné hry.

(3) Daňovníkom je fyzická osoba alebo právnická osoba, ktorá nevýherné hracie prístroje prevádzkuje.

(4) Základom dane je počet nevýherných hracích prístrojov.

(5) Sadzba dane je 80,- Eur za jeden nevýherný hrací prístroj a kalendárny rok.

(6) Daňová povinnosť vzniká dňom začatia prevádzkovania nevýherných hracích prístrojov a zaniká dňom ukončenia ich prevádzkovania.

(7) Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.

Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad vo Varhaňovciach. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto prevádzkovania. Písomné oznámenie pri zániku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto doterajšieho prevádzkovania.

(8) Daň obec vyberá nasledovným spôsobom :

a/ V hotovosti do pokladne OcÚ

b/ Na účet určený obcou pri vzniku daňovej povinnosti

(9) Na účely výberu dane prevádzkovateľ je povinný viesť nasledovnú preukaznú evidenciu ohľadne každého nevýherného hracieho prístroja osobitne:

a/ výrobné číslo nevýherného hracieho prístroja

b/ umiestnenie nevýherného hracieho prístroja

***III. č a s ť***

***Miestny poplatok***

**Miestny poplatok za komunálne odpady**

**a drobné stavebné odpady**

**§ 12**

(1) Miestny poplatok za komunálne odpady a drobné stavebné odpady (ďalej len „poplatok“) sa platí za komunálne odpady a drobné stavebné odpady, ktoré vznikajú na území obce.

(2) Ak ďalej nie je ustanovené inak, poplatok platí poplatník, ktorým je

a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

(3) Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) tohto ustanovenia v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu /to neplatí, ak je v obci zavedený množstvový zber/.

(4) Poplatok od poplatníka v ustanovenej výške pre obec vyberá a za vybraný poplatok ručí

a/ vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí; ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie,

b/ správca, ak je vlastníkom nehnuteľnosti štát, vyšší územný celok alebo obec (ďalej len "platiteľ"). Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

(5) Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

(6) Sadzba poplatku je: a/ fyzická osoba – 10,- Eur pri 110 L Kuka nádoba

– 0,05 Eur/kg pri veľkoobjemovom kontajneri

b/ súkromný podnikateľ – 28,- Eur za 1 ks 110 L Kuka nádoba

–0,05 Eur/kg pri veľkoobjemovom kontajneri

c/ Separovaný zber – sklo a PE obaly bezplatne

d/ Plastové vrecia z potlačou – 1,30,- Eur/ 1 kus

e/ veľkoobjemové kontajneri - bezplatne

f/ zabezpečenie vývozu sklenených obalov a PE obalov bude zabezpečované , obcou na štyroch zberných miestach bezodplatne, kontajnermi na separovanie

g/ zabezpečenie vývozu odpadu naviac ( keď občanovi nepostačuje 110L kuka nádoba) bude zabezpečované vrecami s potlačou, ktoré si budú môcť poplatníci - občania zakúpiť za cenu vývozu 1,30 Eur za 1 ks

h/ zabezpečiť vývoz veľkoobjemových kontajnerov podľa potreby, na náklady obce ( kontajnery budú pristavované v hornej a dolnej rómskej osade bez obmedzenia, na obci v jarných a jesenných mesiacoch)

i/ biologický rozložiteľný odpad si každý vlastník pozemku likviduje na vlastnom pozemku kompostovaním

j/ nebezpečný odpad a elektroodpad likviduje obec v spolupráci s vývozcom formou zberu dvakrát ročne - bezodplatne

(7) Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade ak došlo k zmene už ohlásených údajov, ohlásiť obci

a/ svoje meno, priezvisko, dátum narodenia, adresu trvalého pobytu, adresu prechodného pobytu (ďalej len "identifikačné údaje"); ak je poplatníkom osoba podľa odseku 2 písm. b) alebo písm. c) tohto ustanovenia názov alebo obchodné meno, sídlo alebo miesto podnikania, identifikačné číslo (IČO),

b/ identifikačné údaje iných osôb, ak za ne plní povinnosti poplatníka podľa § 77 ods. 7 zákona o miestnych daniach,

c/ údaje rozhodujúce na určenie poplatku podľa § 79 zákona o miestnych daniach /ak je zavedený množstvový zber/, spolu s ohlásením predloží aj doklady potvrdzujúce uvádzané údaje; ak súčasne požaduje zníženie alebo odpustenie poplatku podľa § 83 zákona o miestnych daniach aj doklady, ktoré odôvodňujú zníženie alebo odpustenie poplatku.

(8) Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

(9) Poplatok vyrubí obec platobným výmerom

(10) Splatnosť poplatku do 15 dní odo dňa nadobudnutia právoplatnosti platobného výmeru a splátky dane najneskôr v lehote ich splatnosti príslušného roku,

(11) Obec poplatok zníži podľa najnižšej sadzby alebo odpustí za obdobie, za ktoré poplatník obci preukáže na základe nasledovných podkladov:

a/ Potvrdenia prechodného ubytovania a zaplatenia poplatku v inej obci - že sa v určenom období dlhodobo zdržiava alebo zdržiaval v zahraničí, z dôvodu výkonu

základnej vojenskej služby alebo že neužíva nehnuteľnosť, ktorú je oprávnený užívať, viac ako 90 po sebe nasledujúcich dní.

(12) Poplatok sa určuje na obdobie jedného kalendárneho roku

(13) O zníženie poplatku možno žiadať v týchto prípadoch:*-*

a/ Pri získaní Jánskeho plakety za odber krvi ( zlatá a diamantová o ½ výšky poplatku, bronzová a strieborna o 1/3 výšky poplatku) a to v lehote do 30 dní od získania Jánskeho plakety

b/ pri osamelo žijúcich dôchodcoch žijúcich v samostatnom  rodinnom dome, o ½ výšky poplatku na občana

***IV. č a s ť***

***Spoločné a  záverečné ustanovenia***

§ 13

**Spoločné ustanovenia**

(1) Správu miestnych daní a miestneho poplatku vykonáva obec Varhaňovce prostredníctvom starostu obce a poverených zamestnancov obce .

(2) Postavenie povereného zamestnanca obce - správcu dane z nehnuteľnosti má len písomne poverený zamestnanec obce.

**§ 14**

**Záverečné ustanovenia**

(1) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon o miestnych daniach a zák. SNR č. 511/1992 Zb. o správe daní a poplatkov v znení neskorších predpisov.

(2) Na tomto Všeobecne záväznom nariadení obce Varhaňovce sa uznieslo Obecné zastupiteľstvo vo Varhaňovciach a to dňa 6. 12. 2011

(3) Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Varhaňovce č. 2/2009 zo dňa 14.12.2009 o  a miestnych daniach a o miestnom poplatku za komunálne odpady a drobné stavebné odpady .

(4) Zmeny a doplnky tohto Všeobecne záväzného nariadenia schvaľuje Obecné zastupiteľstvo vo Varhaňovciach na šiestom zasadnutí obecného zastupiteľstva uznesením

č. 58/2011

Vo Varhaňovciach dňa: 6 .12. 2011

...........................

starosta obce

Anton Štefko